উপাত্ত সুরক্ষা আইন, ২০২২
তথ্য নিরাপত্তা আইন বাংলাদেশে গ্রাহকের তথ্য ও নিরাপত্তা বিষয়ক আইনের প্রথম খসড়া। আইনটির খসড়া প্রকাশের পর থেকেই দেশি-বিদেশি নানা সংগঠন ও সংস্থা আইনটির সমালোচনা করছে। উপাত্ত নিরাপত্তা আইনের প্রধান সমালোচনা এর প্রয়োগ ব্যাপক দ্ব্যর্থতাযুক্ত, যেমন রাষ্ট্রদ্রোহীতাকে বিভিন্নভাবে ব্যাখ্যা করা যায়। এতে ডিজিটাল নিরাপত্তা আইন, ২০১৮ এর মতো ব্যাপক অপপ্রয়োগের সম্ভাবনা আছে। এছাড়া বাংলাদেশে যেকোনো পরিমান সেবা দেওয়া হলেই কোনো প্রতিষ্ঠানকে তথ্য কর্মকর্তা নিয়োগের কথা বলা হয়েছে এতে ব্যবসা করার খরচ বাড়বে এবং সরকারি বিভিন্ন চাপের সম্মুখীন হতে পারে প্রতিষ্ঠানগুলো, যেমনটা হয়েছে ভারতের ডিজিটাল নিরাপত্তা আইনের প্রয়োগের পরে সরকারবিরোধী লেখা টুইটার থেকে সরানোর সময়। 'অনলাইন ফ্রিডম অ্যান্ড বিজনেস ইনভেস্টমেন্ট ইন বাংলাদেশ' নামক এক অনুষ্ঠানে মার্কিন রাষ্ট্রদূত পিটার ডি. হাস উল্লেখ করেন প্রস্তাবিত ডেটা সুরক্ষা আইনের (ডিপিএ) কারণে কোটি কোটি বাংলাদেশির ব্যবহৃত ২ হাজারেরও বেশি স্টার্টআপকে ব্যবসা ছেড়ে দিতে হতে পারে বলে।